Oʻzbekiston Kubogi. Futbol boʻyicha Oʻzbekiston Kubogi (Futbol boʻyicha Oʻzbekiston kubogi) – Oʻzbekiston Professional futbol ligasi tomonidan tashkillashtiriladigan, futbol boʻyicha har yili oʻtkaziladigan milliy kubok musobaqasi. 1992-yildan beri oʻtkaziladi. Oʻzbek futboli miqiyosidagi eng eski musobaqalardan biridir. Oʻzbekiston mustaqilligi davrida birinchi kubok sohibi Namanganning „Navbahor“ klubi hisoblanadi. Oʻzbeksiton Kubogi gʻoliblari OFK Chempionlar Ligasida ishtirok etish huquqini qoʻlga kiritadi. Agar Oʻzbekiston kubogini Superliga Chempioni qoʻlga kiritgan boʻlsa, u holda Oʻzbekiston Superligasidagi yuqori oʻrinlardagi jamolardan biriga OFK Chempionlar Ligasida ishtirok etish imkoniyati beriladi. „Paxtakor“ 13 marta Oʻzbekiston kubogi sohibi boʻlgan musobaqadagi eng muvaffaqiyatli klub hisoblanadi. Ikkinchi oʻrinda „Bunyodkor“ 4 ta, „Navbahor“, „Nasaf“ va „Lokomotiv“ klublari 3 tadan kubok bilan uchinchi oʻrinda. „Nasaf“ klubi 2022-yilgi finalda "Navbahor"ni „Buxoro“ stadionida magʻlub etgan eng soʻnggi gʻolib hisoblanadi. Finallar tarixi. Eng koʻp gol urilgan oʻyin 2001/2002-yilgi mavsumda „Paxtakor“ jamoasining „Neftchi“ jamoasiga qarshi oʻyinida 6:3 hisobida qayd etilgan. Kubok finallarida 3 marta penaltilar seriyasiga, 8 marta qoʻshimcha vaqtlarga murojaat qilingan. Finallarda jami 81ta toʻp (penaltilar seriyasidan tashqari) darvozalarga kiritilgan. Final uchrashuvlariga jami 287 048 tomoshabin tashrif buyurgan. Oʻzbekiston Kubogi finallari tarixidagi eng soʻnggi gol muallifi – Vladimir Bubanja hisoblanadi. Stadionlar. Eng koʻp finalga mezbon boʻlgan stadion: Paxtakor markaziy stadioni – 18 marta. 2014-yildan buyon finallar boshqa stadionlarda oʻtkazilmoqda. Dinamo – 3, MHSK – 2, Istiqlol – 2, Bunyodkor – 1, Navbahor – 1 Soʻgʻdiyona – 1, Lokomotiv – 1, OKMK – 1, Buxoro – 1 martadan mezbon boʻlgan. Eng koʻp tomoshabin kelgan final: 1999/2000-yilgi mavsumda „Doʻstlik“ – „Samarqand“ oʻyiniga 30 ming tomoshabin kelgan. Hakamlar. Ilk finalda (1992-yil) hakam Gali Imomov boʻlgan. Oʻzbekiston kubogi finallarida ishlash borasida mundiallar rekordchisi Ravshan Ermatov hisoblanadi. Uning hisobida 5 ta final bor. Keyingi pogʻonaga 4 tadan oʻyin bilan Gali Imomov hamda Noil Lutfullin yozilgan. Rustam Saidov va Marat Ismoilov hisobida 2ta oʻyin bor. Ravshan Ermatov qatorasiga 5 marta finallarda ishlash boʻyicha ham mutlaq rekordchi hisoblanadi. 2010—2013-yilgi mavsumlar hal qiluvchi bahslarining barchasini Ermatov boshqargan. 2 bor chet ellik hakamlar ishlagan. 2014-yilgi final oʻyinini Kim Dong-jin (Janubiy Koreya) boshqargan. 2017-yilgi final bahsida BAA vakili Muhammad Abdulla Hasan ishlagan. Finallarda eng koʻp sariq kartochka Ravshan Ermatovning choʻntagidan chiqqan (20 marta) boʻlsa, qizil kartochka koʻrsatish borasida Gali Imomov hamda Noil Lutfullin yetakchi boʻlgan (3 tadan). Penalti belgilash boʻyicha Temur Toʻxtasinov yetakchi. Eng yaxshi toʻpurarlar. Umumiiy Kubok tarixidagi eng yaxshi toʻpurarlar. Qalin belgi faol oʻyinchini bildiradi.